Ποιοτικά+χαρακτηριστικά


 * __Ποιοτικά χαρακτηριστικά__**

«**Κάποια ποιοτικά χαρακτηριστικά:** Είπαμε ότι η συμμετοχή είναι ελεύθερη. Η επιμόρφωση για να πάρει κάποιος την βεβαίωση έχει κάποια δομή. Δεν θα μπορούσε έτσι να μοιράζουμε χαρτιά γενικώς. **Είπαμε τώρα σε αυτή την δομή, ότι είναι το υβριδικό μοντέλο, το** **blended learning.** **Οι υποχρεώσεις αυτών που παρακολουθούν είναι να έρθουν σε 5 συναντήσεις, να κάνουν 130 μικρές ασκήσεις στα πλαίσια των 26 εβδομάδων, υπάρχει και μια εξατομίκευση**. Είναι και λίγο τεχνικά τα θέματα, αγγίζουν πάρα πολλά κομμάτια και ενδεχομένως δεν θέλει κάποιος να τα μάθει όλα αυτά. Τους αφήνουμε λοιπόν να επιλέγουν το 70% από τα διαθέσιμα πράγματα. Προσαρμόζει ο κάθε εκπαιδευόμενος την ύλη την δική μας, διαλέγει ποιο 70% θέλει να υλοποιήσει, αρκεί να το υλοποιήσει βέβαια.

Να δείτε πως είναι αν μπει κανείς στην ιστοσελίδα, αν συνδεθείτε με τον δικό σας κωδικό λοιπόν. Η κάθε μας εβδομάδα μαθημάτων είναι όπως στην μεσαία στήλη γι’ αυτά τα κομμάτια. Στην αρχή έχουμε την ημερομηνία, κάποια επικεφαλίδα, λέμε ποια είναι τα περιεχόμενα, ποιοι είναι οι εκπαιδευτικοί μας στόχοι. Έχουμε ένα κείμενο που εξηγεί τα θέματα της εβδομάδας, και μετά κάποιες πρακτικές μικρές ασκήσεις που θεωρούμε ότι πρακτικά γίνεται η εμπέδωση και η μάθηση. Με αυτό το μοτίβο πάνε όλες μαζί οι εβδομάδες. Προσπαθούμε πάρα πολύ να έχουμε ευελιξία και χώρου και χρόνου. Δεν υπάρχει ημερομηνία λήξης στις εβδομάδες. Την εβδομάδα Νο5, δεν την κάνει κάποιος τότε που είναι η εβδομάδα Νο5. Αν κάτι τον δυσκολεύει, δεν μπορεί να το κάνει, μπορεί να το κάνει οποτεδήποτε στο μέλλον θέλει εντός των ημερομηνιών μέχρι την λήξη του σεμιναρίου.

**Προσπαθούμε πάρα πολύ να δημιουργήσουμε την αίσθηση της κοινότητας και την αλληλοϋποστήριξη.** Έχουμε πάρα πολλές ομάδες συζήτησης, ομάδες συζήτησης για την συνεργασία των εκπαιδευτών που είναι σε άλλες πόλεις, ομάδες συζήτησης για την αλληλοϋποστήριξη των εκπαιδευόμενων. Μπορεί την απορία ενός εκπαιδευόμενου να την λύσει ένας άλλος εκπαιδευόμενος. Αυτή την στιγμή φέτος, που ξεκινήσαμε, μέτρησα μέχρι χθες το βράδυ, περισσότερες από 900 αναρτήσεις, ίδιων ή διαφορετικών ατόμων σε online συζητήσεις. Και προσπαθούμε όσο γίνεται να το νιώσουν δικό τους κομμάτι, τους ρωτάμε την γνώμη τους αν θέλουμε να βάλουμε κάτι στην ύλη που δεν το σκεφτήκαμε εμείς, να συζητήσουν, να αποφασίσουν σε κάποια πράγματα, να έρθουν του χρόνου ως πολλαπλασιαστές.

**Κάθε χρόνο κάνουμε και κάποιες συνεντεύξεις για να δούμε πως πήγε, τι αρέσει, τι δεν αρέσει σε κάθε εκπαιδευόμενο.** Μετράμε και στατιστικά στοιχεία, συνήθως στο μέσον και στο τέλος κάθε χρονιάς. Από τα φετινά στατιστικά που έχουν απαντήσει 80 από τους εκπαιδευόμενους που δείχνει την ικανοποίηση των προσδοκιών, θα δείτε ότι τα μικρά νούμερα είναι στο «λίγο», στο «μέτρια». Το περίπου οι μισοί (49%) είναι πολύ ικανοποιημένοι σε σχέση με αυτό που περίμεναν και 34% είναι πάρα πολύ ικανοποιημένοι. Αυτό είναι το όραμα μας πως θα μπορούσε να εξακτινωθεί αυτό το πράγμα σε όλη την Ελλάδα.»